Diari Oficial de la Generalitat Valenciana


Sumari del DOGV 8483, del 11-02-2019 (2019/1216)

RESOLUCIÓ de 7 de febrer de 2019, del director general de l'Institut Valencià de la Joventut, mitjançant la qual s'amplia el termini previst per a dictar resolució en la concessió de Premis IVAJ 2018 a tesis doctorals, treballs de fi de màster, treballs de fi de grau i projectes de cicles formatius de grau superior de la família de serveis socioculturals i a la comunitat sobre temes de joventut, convocat per Resolució de 24 d'octubre de 2018.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8483

Data del DOGV
:   11-02-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/1216


Data del document
:   07-02-2019

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * distinció honorífica

RESOLUCIÓ de 7 de febrer de 2019, del director general de l'Institut Valencià de la Joventut, mitjançant la qual s'amplia el termini previst per a dictar resolució en la concessió de Premis IVAJ 2018 a tesis doctorals, treballs de fi de màster, treballs de fi de grau i projectes de cicles formatius de grau superior de la família de serveis socioculturals i a la comunitat sobre temes de joventut, convocat per Resolució de 24 d'octubre de 2018. [2019/1216]  
  
  
I. Per Resolució de 24 d'octubre de 2018, del director general de l'Institut Valencià de la Joventut, es van convocar els Premis IVAJ 2018 a tesis doctorals, treballs de fi de màster, treballs de fi de grau i projectes de cicles formatius de grau superior de la família de serveis socioculturals i a la comunitat sobre temes de joventut, regulats per l'Ordre 2/2018, de 23 de febrer, per la qual s'estableixen les bases reguladores de la concessió dels premis de l'Institut Valencià de la Joventut a la creació artística, científica i tècnica.  
II. En el punt seté de la convocatòria s'estableix que la convocatòria haurà de resoldre's en el termini màxim de 3 mesos des de la data en què finalitze el termini de presentació de sol·licituds per a participar, data que finalitza el pròxim 15 de febrer de 2019.  
III. Fins hui no s'ha pogut constituir la comissió de selecció i valoració, encarregada d'avaluar els treballs presentats, que s'estableix en el punt huité de la convocatòria.  
Donada la complexitat tècnica del procés de comprovació de dades requerides i la realització de la valoració de tots els expedients, es fa precisa l'ampliació del termini màxim de duració del procediment i en conseqüència de la seua corresponent resolució i publicació, de conformitat amb l'article 23 de la Llei 39/2015, d'1 d'octubre, del procediment administratiu comú de les administracions públiques.  
Les dues circumstàncies anteriors descrites, conjuntament, impossibiliten el compliment del termini esmentat en la base setena, no podent-se habilitar els mitjans personals i materials per a complir amb el despatx adequat i en termini, de la resolució del procediment.  
IV. La Llei 39/2015, d'1 d'octubre, del procediment administratiu comú de les administracions públiques, en el seu article 32 estableix la possibilitat d'ampliar els terminis establits en els termes següents: «1. L'Administració, excepte precepte en contrari, podrà concedir d'ofici o a petició dels interessats, una ampliació dels terminis establits, que no excedisca de la meitat d'aquests, si les circumstàncies ho aconsellen i amb això no es perjudiquen drets de tercers».  
En virtut de l'anterior i en aplicació de l'article 32 de la Llei 39/2015, resolc:  
  
Primer  
Ampliar, en un mes i quinze dies naturals, el termini previst en la base setena de la convocatòria per a la concessió de Premis IVAJ 2018 a tesis doctorals, treballs de fi de màster, treballs de fi de grau i projectes de cicles formatius de grau superior de la família de serveis socioculturals i a la comunitat sobre temes de joventut, convocat per Resolució de 24 d'octubre de 2018.  
  
Segon  
Ordenar la publicació de la present resolució en el Diari Oficial de la Generalitat Valenciana, de conformitat amb el que disposa l'article 45 de la Llei 39/2015, d'1 d'octubre, del procediment administratiu comú de les administracions públiques. Aquesta publicació substitueix a la notificació personal i produirà els mateixos efectes.  
  
Tercer  
Contra la present resolució no es pot interposar cap recurs, de conformitat amb l'article 32.3 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 7 de febrer de 2019.- El director general de l'IVAJ: Jesús Martí Nadal.